<classify> WAZIRI wa Habari, Utamaduni, Sanaa na Michezo, Dk Harrison Mwakyembe amezindua kitabu kipya kinachoitwa, Heko Rais Magufuli Hapa Kazi Tu kinachosifi a uthubutu wake katika kutetea wananchi wanyonge ndani ya kipindi cha miaka mitatu akiwa madarakani.Akizungumza baada ya kuzindua kitabu hicho, Dk Mwakyembe alimpongeza mtunzi wake, Nkwazi Mhango kwa kuandika katibu hicho chenye maudhui yenye mtindo wa mashairi au tenzi.Waziri Mwakyembe alimpongeza Mtanzania huyo anayeishi na kufanya kazi nchini Canada kwa kuamua kuandika mazuri yanayofanywa na serikali, kitendo ambacho kimekuwa hakifanywi na Watanzania wengi.Waziri Mwakyembe pia aliwapongeza wachapishaji wa kitabu hicho Kampuni ya Tanzania Educational Publishers Ltd, chini ya Mkurugenzi Mkuu, Pius Ngeze kwa kutoa kipaumbele kuchapa kitabu hicho.Kutokana na ubora wa kitabu hicho kilichoandikwa kwa Kiingereza na Kiswahili, Waziri Mwakyembe aliahidi kununua nakala kwa ajili ya Rais mlengwa, John Magufuli, Makamu wa Rais, Samia Suluhu Hassan na Waziri Mkuu, Kassim Majaliwa.Alisema kitabu hicho pamoja na mambo mengine kinazungumzia uthubutu wa Rais Magufuli ambao ulifanywa na Rais wa Awamu ya Kwanza, Mwalimu Julius Nyerere. Akizungumza katika tukio hilo, Mkurugenzi Mtendaji wa Kampuni iliyochapa kitabu hicho ya Tanzania Educational Publishers Ltd, Ngeze alisema kitabu hicho kilichoandikwa Dibaji na Spika wa Bunge mstaafu, Pius Msekwa kinaonesha uthubutu wa rais katika kuleta maendeleo nchini.Msekwa katika dibaji yake anasema kitabu hicho ni mtindo wa barua ya wasomaji kwa Watanzania wote na kimefikisha maudhui kwa mtindo wa burudani na hivyo yanakijikita katika kutoa ushauri kwa rais.Ngeze alisema mtunzi wa kitabu amemsifia Rais Magufuli kwa udhubutu wake na anatambua mchango wake na kuheshimu ubunifu na hasa kujitoa mhanga kimatendo katika kutetea wanyonge, kulinda raslimali za nchi, kuleta umoja wa kitaifa, amani, haki, uhuru na maendeleo.Kitabu hiki pamoja na mambo mengine, kimeanza kusambazwa katika maduka ya vitabu tangu Novemba mosi, mwaka huu kabla ya Rais Magufuli kutimiza miaka mitatu madarakani tangu aapishwe Novemba 5, 2015, alisema Ngeze.  <topic>: kitaifa 